Diari Oficial de la Generalitat Valenciana


Sumari del DOGV 3565, del 20-08-1999 (1999/7060)

Informació pública del programa per al desenvolupament de l'actuació integrada en l'àmbit de la unitat d'execució número 16 del Pla General d'Ordenació Urbana de Segorbe, qualificada com a sòl urbà eixample I (estació) d'ús residencial.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7060


Organisme emissor
:   Agrupació d'Interés Urbanístic núm. 16 de Segorbe

Tipus de document
:   Anunci

Informació pública del programa per al desenvolupament de l'actuació integrada en l'àmbit de la unitat d'execució número 16 del Pla General d'Ordenació Urbana de Segorbe, qualificada com a sòl urbà eixample I (estació) d'ús residencial. [1999/Q7060]
  
L'Agrupació d'Interés Urbanístic denominada número 16 de Segorbe, mitjançant aquest anunci, comunica:
  
Primer
  
Que es troba inscrita amb el número d'assentament 9 del llibre segon, de la Conselleria d'Obres Públiques, Urbanisme i Transports (Servei Territorial de Castelló), al Registre de Programes i Agrupacions d'Interés Urbanístic.
  
Segon
  
Que aquest anunci es fa en compliment del que s'estableix en els articles 48 i 53 de la Llei 6/1994, de 15 de novembre, Reguladora de l'Activitat Urbanística (LRAU).
  
L'alternativa tècnica del programa d'actuació integrada s'ha dipositat a l'Ajuntament de Segorbe, l'àmbit d'actuació i l'objecte de la qual és el desenvolupament urbanístic de la unitat d'execució número 16 del Pla General d'Ordenació Urbana de Segorbe, de nova delimitació. Programa que acompanya els projectes de redelimitació, reparcel·lació, urbanització i estatuts de l'agrupació que, amb data 14 de juny de 1999 i amb el número 1.720 de registre d'entrada, es van dipositar a l'ajuntament.
  
Tercer
  
Que el programa i la documentació adjunta es troben protocol·litzats a la notaria del senyor Luis Alberto Lorente Villar, situada al carrer de València, número 18, de la ciutat de Segorbe (telèfon 026 990 841).
  
Quart
  
Que aquest anunci es fa de conformitat i en compliment dels articles 48 i 53 de la Llei 6/1994, de 15 de novembre, Reguladora de l'Activitat Urbanística, i, en especial, l'apartat c) de l'article 48 de la LRAU, amb l'advertiment que dins del termini de 20 dies, comptadors des de la publicació de l'anunci en el Diari Oficial de la Generalitat Valenciana, a l'igual que en el diari Levante de Castellón, qualsevol persona podrà comparéixer a la notaria esmentada per a obtenir una còpia de l'acta a què fa referència l'apartat tercer, o sol·licitar que se li hi exhibisca.
  
Cinqué
  
Que es podran igualment consultar a l'Ajuntament de Segorbe les actuacions derivades de la documentació presentada en aquest i de presentar davant d'aquest, per a incorporar-les-hi, tant al·legacions com la resta de documents que s'estimen convenients.
  
Sisé
  
Que se sotmeta a informació pública, pel termini de 20 dies comptadors des de la publicació en el Diari Oficial de la Generalitat Valenciana.
  
Seté
  
Una vegada acabat el termini, romandrà obert un nou termini de cinc dies per a la presentació de proposicions juridicoeconòmiques, transcorregut aquest, el dia hàbil següent, es procedirà a l'obertura de pliques a l'ajuntament, i s'obrirà un nou període de consultes i d'al·legacions de 10 dies següents a l'acta d'obertura.